จอย ซึ้ง อ่ำ เปิดทางให้เริ่มใหม่-เคลียร์หย่าเพราะคลั่งลัทธิ?
จอย อัจฉริยา เผย สภาพจิตใจดีขึ้น หลังหย่า อ่ำ อัมรินทร์ นิติพน บอกน้องแอลลี่ ลูกสาวเข้าใจทุกอย่าง และจะเลี้ยงแอลลี่ด้วยความรักที่มี แจงเลิก อ่ำ ไม่เกี่ยวกับความเชื่อลัทธิ เปรยอดีตสามียินดีให้เริ่มใหม่ได้ ถ้าทำให้แอลลี่และจอยมีความสุข ลั่นไม่มีปัญหาเรื่องสินสมรส,เหตุการณ์ผ่านมานานแล้ว ตอนนี้สภาพดีขึ้น น้องแอลลี่เข้าใจในเรื่องราวที่เกิดขึ้น เวลาอธิบายอะไรเขาก็เข้าใจ เพราะแอลลี่อยู่ในเหตุการณ์ด้วยตลอด ส่วนสาเหตุนั้นจอยไม่อยากระบุ เพราะคนที่ใกล้ชิดกันทุกคน พออยู่ด้วยกันมันย่อมมีปัญหาอยู่แล้ว ด้วยจอยอาจจะผิดเองที่เป็นคนไม่คอยพูด มองข้ามปัญหาที่สะสมเล็กๆ น้อยๆ แต่พอนานเข้ามันเริ่มก่อตัวเพิ่มขึ้น พอมานั่งคุยกัน ทำให้รู้ว่าแต่ละคนก็มีปัญหา แต่ไม่เคยพูด เลยตกลงแยกทางกันดีกว่า แต่งงานกันมาจอยไม่เสียด้ายเวลาเลย เพราะมันเป็นประสบการณ์ที่ดี แอลลี่คือสิ่งที่ดีที่สุด เเอลลี่เกิดจากความรัก เราจะเลี้ยงเขาด้วยความรักให้ดีที่สุด,มีข่าวว่า อ่ำ มีคลั่งลัทธินึงจน จอย รับไม่ไหวต้องแยกทาง อันนี้ไม่เคยได้ยินนะ เพราะเขายังนับถือศาสนาพุทธ มีไหว้พระปกติ ที่ได้ยินกันมาน่าจะจากพี่อ่ำเขาคงพูดเล่นมากกว่า ส่วนเรื่องพี่อ่ำมีโลกส่วนตัวสูงนี่ก็ไม่ใช้เหตุผล จริงๆ มันไม่ใช่เหตุผลใดเหตุผลหนึ่ง หรือเรื่องที่ว่าพี่อ่ำมีสภาวะทางจิตอันนี้ยิ่งไม่ใช่ จะมีเรื่องที่ไม่คอยมีเวลาให้เเอลลี่ อันนี้ก็มีคุยกับเขา พอรู้ตัวเขาก็พยายามมากินข้าวด้วยกัน ด้วยความที่พี่อ่ำเป็นคนที่ไม่คอยเหมือนคนอื่น เป็นคนที่คิดอะไรเยอะ มีอะไรอยู่ในหัวตลอดเวลา เขาทำงานเยอะจนลืมเวลา แล้วทำอะไรไม่ลำดับความสำคัญมากกว่า ทุกวันนี้ได้มีการพูดคุยกันตลอด กับเเอลลี่พี่อ่ำก็มีไปรับจากโรงเรียน บางครั้งก็พาไปนอนที่บ้านเขา ล่าสุดวันเกิดเเอลลี่ก็แวะมา,เรื่องมือที่สามล่ะ เรื่องนี้ไม่มีมือที่สามเข้ามาเกี่ยวข้อง ตอนนี้จอยยังไม่อยากพูดว่ามีใครเข้ามาในชีวิตบ้าง ก็เรื่อยๆ ให้เป็นเรื่องของอนาคต ตั้งแต่ตัดสินใจหย่ากันก็ปีกว่าแล้ว พี่อ่ำเองเขาก็เคยพูดว่าเขาขอโทษแล้วถ้าวันหนึ่งจอยจะเริ่มใหม่กับใครที่ดี และสามารถทำให้จอยและแอลลี่มีความสุขเขาก็ยินดีด้วย ณ ตอนนี้จอยอยากโฟกัสเรื่องเเอลลี่มากที่สุด อนาคตนั้นยังไม่ทราบแค่พอใจในสถานะตอนนี้,ตอนนี้แบ่งเวลาดูแล น้องแอลลี่ กันยังไง เรื่องแบ่งเวลาการเลี้ยงลูกนั้นไม่ได้แบ่งอะไรชัดเจน ปัจจุบันอยากขอบคุณเทคโนโลยีที่สามารถทำให้เราใกล้กัน เวลาพี่อ่ำไม่มีเวลาให้ แอลลี่ จะคอยส่งรูปมาให้ดูว่าทำอะไร เลยไม่ทำให้รู้สึกว่าพี่อ่ำนั้นหายไปจากชีวิตแอลลี่ เรื่องสินสมรสก็ไม่มีปัญหา เรื่องที่เขาประกาศขายเรือนหอนั้นก็ตามข่าวเลย เพราะไม่ได้มีปัญหาอะไรอยู่แล้วตั้งแต่แรก ไม่ได้ให้ความสำคัญกับเรื่องเงินอยู่แล้ว
จอย อัจฉริยา เผย สภาพจิตใจดีขึ้น หลังหย่า อ่ำ อัมรินทร์ นิติพน บอกน้องแอลลี่ ลูกสาวเข้าใจทุกอย่าง และจะเลี้ยงแอลลี่ด้วยความรักที่มี แจงเลิก อ่ำ ไม่เกี่ยวกับความเชื่อลัทธิ เปรยอดีตสามียินดีให้เริ่มใหม่ได้ 
อ่ำ จอย,อ่ำ อัมรินทร์ นิติพน,อัมรินทร์ นิติพน,จอย อัจฉริยา,น้องแอลลี่ ลูกอ่ำ,จอย สาเหตุหย่าอ่ำ,อ่ำ จอย มือที่สาม,ข่าว,ข่าวบันเทิง,ไทยรัฐออนไลน์,อ่ำ อัมรินทร์ จอย,อ่ำ อัมรินทร์,อ่ำอัมรินทร์ หย่าเมีย